TERVENEMINE KUULUB SULLE
"Püha Vaimu ristimine" 2/2
Las õpetan teile, kuidas Vaimus laulda.
Õpetan teile, kuidas Vaimus liikuda.
Tõstke oma käed,
alistudes Jumalale, et võiksite Vaimus liikuda.
Ülistage Teda tões ja Vaimus.
Rääkige koos minuga Vaimus.
TERVENEMINE KUULUB SULLE
Tere, olen Juennine Fox.
See on neljas saade, mille teemaks võidukas palve.
See on õpetus palvest
ja kuidas palvetada viisil, et sellel oleks tulemus.
Meil on vaja väega palvetada.
Meil on vaja palvetada, et saaksime palvevastuseid.
Räägime ristimisest Püha Vaimuga, mille kinnituseks on võõrad keeled.
See on vastuoluline teema.
Ma ei tea, miks,
sest Jeesus ütles, et usklikud räägivad keeltes.
Avage Piiblist Juuda 1:20.
Alustame sealt.
"Armsad, olles rajanud endid
oma kõige pühamale usule ja palvetades Pühas Vaimus."
Paulus on öelnud, et ehitaksime end üles usus.
See on väga oluline, et me usk oleks üles ehitatud.
Kui su usk pole üles ehitatud, siis sa ei saa liigutada mägesid.
Sul on vaja usku, et liigutada mägesid, kas pole?
Nii palju on mägesid, mis vajavad liigutamist.
Jeesus ütles, et usuta on võimatu olla Jumalale meelepärane.
Sul on usku vaja.
Ta ütleb, et kui sa
palvetad Pühas Vaimus, siis ehitad ennast üles usus.
Kui sul on vaja tugevdada usku, kas oma raha, pere, päästeks
või oma suhtes Jumalaga, annab Püha Vaim selleks väe.
Püha Vaim ehitab sind üles, kui palvetad Pühas Vaimus.
Palvetamine Pühas Vaimus tähendab keeltes palvetamist.
Siin on ka vastus, miks Paulusel oli palju usku, tarkust ja ilmutust.
Ta ütles, et palvetab keeltes rohkem kui kõik teised kokku.
Me peaksime palvetama palju Pühas Vaimus.
Eelmisel korral rääkisime,
et kui palvetame keeltes, siis Vaim täidab meid.
See on Jumala keel.
Piiblis öeldakse, et kui me palvetame keeltes,
siis palume Jumala täiusliku tahte kohaselt.
Me ei pea paluma enda tahet vaid Jumala täiuslikku tahet.
Meie akud peavad olema laetud.
Kui su telefonil on üks või kaks ühikut akut,
ei saa sa sellega kuigi kaua hakkama.
Lõpuks su aku saab tühjaks.
Meie vaiminimene on nagu aku.
Me aku peab olema laetud, et me saaksime tegutseda,
samuti uskuda Jumalat ja teada Tema tahet
ning meil oleks vägi teiste eest palvetada.
See vaimne aku asub sinu hinges.
Sinu vaimne inimene saab laetud keeltes rääkides.
Mida rohkem sa palvetad keeltes,
seda tugevam on ülekanne ning seda enam on su aku täis.
Paulus palvetas sellepärast väga tihti keeltes,
et Ta hoiaks oma vaiminimese elavana.
1. Korintlastele 14:2.
"Sest kes räägib keeli, ei räägi inimestele vaid Jumalale."
See on oluline punkt,
et kui räägid keeltes, siis räägid sa Jumalale.
"sest keegi ei mõista teda, ta räägib vaimu ajel ju saladusi."
Mõned küsivad, miks nad peaksid keeltes rääkima,
sest nad ei mõista seda.
Piiblis öeldakse, et keeltes palvetades
palvetab me Vaim, kuid me mõistus on viljatu.
Sellega palvetab me vaim Jumala poole.
Me oleme vaimolendid, kes loodud Jumala sarnaseks.
Me vaim ei sure eales
vaid läheb Jeesuse juurde, kui su ihu pannakse hauda.
Seepärast peame rääkima vaimukeeles.
Sinu vaim peab rääkima Jumalaga, sest sa oled vaimolend.
Kui palvetad keeltes,
palvetab su vaim, mitte su mõistus.
Samuti mitte su tahe, mõistus ja emotsioonid,
sest Jumala Vaim palvetab sinu sees.
Sa räägid saladusi.
Pane tähele, et saladus on kui kodeeritud.
Peale selle peab seda lahti murdma,
seda peab avalikustama või sellelt katet eemaldama.
Mulle meeldivad saladused.
Mulle meeldisid väga Alfred Hitchcocki filmid.
Mulle meeldis käia kinos saladuslikke filme vaatamas.
Nii toimib ka Jumala sõna ning vaimukeeled.
Kui me räägime, siis ei saa me sellest aru.
Meie vaim räägib, kuid räägime välja saladusi.
Saladus peab saama avalikuks.
Mis on selles saladuses?
Selles räägime välja Jumala täiuslikku tahet.
Me räägime välja Jumala mõtteid su elu kohta.
Selles saladuses on peidus iga vaimulik õnnistus.
Kõik eluks vajalik on mahutatud saladusse.
Seega peab see avalikuks saama.
Piiblis öeldakse, et ilmutatud asjad kuuluvad meile ja meie lastele.
Jumal tahab, et teaksime, mis on see saladus.
Saladust ei hoita meie eest peidus.
Jeesus ütles, et räägib tähendamissõnu kui saladusi,
et variserid ja saduserid ei mõistaks seda,
kuid neile, kes on Jumala riigis - Jumala lapsed - on mõistetavad.
Vaim ilmutab meile tähenduse.
Kas pole põnev?
Kui me palvetame keeltes, võime Jumala lastena mõista saladusi.
Kui palvetame pidevalt keeltes, siis mõistame ka saladusi.
1. Korintlastele 2:8.
"Ükski praeguse ajastu valitsejaist
ei ole seda ära tundnud, sest kui nad seda oleksid tundnud,
ei oleks nad kirkuse Issandat risti löönud."
Nad rääkisid vaimukeeltes.
Jumal rääkis oma rahvaga kogelevate huultega.
Kui Saatan oleks aru saanud, poleks ta Jeesust risti löönud.
Vaimukeeltes öeldi, et Jeesus Kristus on Jumala Tall,
kes sureb ristil, tõuseb võidukalt ja on päästeks igale inimesele.
Sõnumid olid kodeeritud,
mistõttu vaenlane ei saanud sellest täpselt aru.
Sellepärast peame rääkima keeltes, kuna Saatan ei saa keeltest aru.
Uskmatuile on see saladus.
Need, kes on Kristuses, on see saladus ilmutatud.
Kuidas hakkad mõistma läbi vaimukeelte rääkimise?
Mida enam selles räägid,
seda enam hakkab see sinu elu muutma.
Olukorrad, mille eest palvetasid, muutuvad Jumala tahte kohaseks.
Olukorrad muutuvad ja õpid tundma Jumala mõtteid.
Piibli kohaselt on sul Vaimu meel ehk Kristuse meel, kui räägid..
Prohveteerid.
Jumal ütles: "Saagu valgus!"
ning prohveteeris väljaöeldud sõnaga valguse olemisse.
Keeltes rääkides prohveteerime
Jumala tahet me olukordadesse, lastele, kodule ning vaimule.
Me prohveteerime lähedast suhet Jumalaga.
Me kuulutame surma lihalikule loomusele.
Samuti, et me kahaneme ning Jumal saab suureks.
Me kuulutame päästet, tervenemist ja vabanemist.
Kuulutame, et Tema tahe sünnib nagu Taevas nõnda ka maa peal.
Kuulutame, et mäed saavad me elus tasaseks,
võidame Talle vere ja suu tunnistuse läbi
ning Jumala headus ja heldus järgnevad meile kogu eluajal.
Kogu universum kuuleb neid sõnu.
Jumala loodud universum hakkab muutuma,
kui kuulutame maa peal Jumala täiuslikku tahet.
Ta ütles,
et Tema tahe sündigu maa peal nii nagu see on taevas.
Au Jumalale!
Räägime neid saladusi maale, kui me palvetame keeltes.
1. Korintlastele 2:9-10.
"Mida silm ei ole näinud ega kõrv kuulnud
ja mis inimsüdamesse ei ole tõusnud -
selle on Jumal valmistanud neile, kes teda armastavad.
Aga meile on Jumal selle ilmutanud Vaimu kaudu."
Armastan seda kirjakohta.
Silm pole näinud ega kõrv kuulnud, inimsüdamesse pole tõusnud see,
mida Jumal on valmistanud minu ja sinu elu jaoks.
Kas pole imeline?
Oleme seda nii palju kuulnud,
et Jumalal on nii palju imelist, kuid keegi ei tea täpselt, millised.
Seda ei öelda siin.
Mina uskusin seda valet.
Uskusin, et ma ei saagi teada, mis Jumalal on mu jaoks.
Siin öeldakse "aga".
"Aga Jumal on meile selle ilmutanud Vaimu kaudu."
Jumal ei taha, et oleksid pimeduses.
Need saladused kuuluvad meile ja meie lastele.
Ta on andnud sulle Kristuse meele ning tahab, et teaksime kõike.
Kuidas see juhtub?
Kuidas võid teada asju, mis on Jumalal sinu jaoks?
1. Korintlastele 2:10:
"Kuna Vaim uurib läbi kõik, ka Jumala sügavused."
Ta ilmutab sulle kõike Vaimu läbi.
Ta ilmutab saladusi, kui sa palvetad keeltes.
Vaimukeele läbi avanevad saladused.
Jumal räägib sõnadega, mis näivad sinu jaoks tühised.
Kui sa räägid neid sõnu Vaimus,
siis Püha Vaim uurib läbi Jumala sügavused.
Nii toimib keeltes rääkimine.
Püha Vaim on nagu suurendusklaas või ämber kaevus,
mis toob üles asju Jumala sügavustest.
Jumal on pannud su sisse vesiratta.
Kui sa räägid keeltes,
on need kui vesiratta labad, mis toovad esile
sügaval olevaid asju ja nõuanded Jumala käest.
Jumal laeb sellel ajal meisse asju Jumalalt.
Samal ajal tõmbame neid asju välja.
Mida pean tegema,
millises koolis õppima ja mis on Jumala plaan mu eluks?
Keeltes rääkides me otsime vastuseid.
Toon veel ühe näite.
Tänapäeval on pea igaühel arvuti.
Kelle pole süle- või tahvelarvutit või iPadi?
Sinu arvutis on otsingumootor.
Võid trükkida küsimusi, millele tahad vastust saada.
Sõna sisestades hakkab arvuti
otsima kindlat faili, mis on arvutisse alla laaditud.
Kui sa palvetad keeltes, laeb Jumal su vaimu oma tahte,
see tähendab kõik, mis Tal on sulle.
Kui sa jätkad keeltes rääkimist,
siis Püha Vaim hakkab sinus laetud faile avama.
Sinu sisse on laetud fail, kuid nüüd tuleb see ka avada.
Mis on selles failis?
Inimesed laadivad arvutitesse eri asju,
kas iTunes'ist või mujalt, kuid unustavad faile lahti teha.
Sellepärast jätka keeltes palvet.
Sellest ei piisa, et sinus on info,
kuid pead seda ka tundma, st pead selle sõnumi avama.
Jätka rääkimist vaimukeeltes ja järsku see fail avanebki.
Jaa, nüüd saan lugeda ning seda mõista.
Kuidas fail avaneb?
Kui sa palvetad keeltes, siis mõnikord saad teadmise.
Kas oled kuulnud kedagi ütlemas,
et ei tea, kas peaks minema misjonireisile?
Palvetad keeltes ega tea vastust, kuid seda jätkates ühtäkki mõistad.
Tunnetad.
Kas oled kuulnud kedagi ütlemas, et nad ei mõista, kuid teavad kindlalt,
mida peavad tegema, kuhu minema ning mis on Jumalal minu jaoks.
Sel hetkel on Püha Vaim avanud sinus faili.
Nüüd sa saad seda lugeda.
Nüüd ei ole see teave sügaval sinus, täpsemalt sinu vaiminimeses.
See on tõusnud pinnale
ning su mõistusesse - seega sul ongi Kristuse mõistus.
Mida enam räägid.
Vaimusõnad tungivad su mõistusesse ning sa saad ilmutuse.
Paulus sai ilmutusi Jumala käest, kuna ta rääkis vaimukeeltes.
Ta mõistis seda, mida Jumal öelda tahtis.
Johannes sai ilmutuse kui ta palvetas Patmose saarel.
Ta oli vaimus Isanda päeval.
Usun, et ta palvetas vaimukeeltes.
Äkki ta võeti Jumala juurde.
Mul on Kristuse meel - st, et ma saan aru,
mida Jumal arvab mu olukordade kohta.
Jumala tarkus on tulnud üles sügavusest
ning jõudnud mu mõistusesse, et ma saan aru.
Mõistan saadud nägemust või unenägu.
Samuti mõjutab see su olukordi.
Inimesed tulevad su juurde tööpakkumise või prohvetliku sõnaga.
Jumala asjad hakkavad toimima loomulikus maailmas.
Jumala sügavad asjad saavad ilmsiks Ta lastele.
Saladused on olnud kui kapslites ja konteinerites.
Sõnad on saladused.
Nendes sõnades on Jumala täiuslik tahe.
Need on prohvetlikud sõnad, mis suunatud pimedusele,
et kutsuda esile asju, mida ei ole veel silmaga näha.
Vaimukeeli saab kasutada juhul,
kui on vaja teha eestpalvet südame olukorra pärast.
Piibel ütleb, et palvetame oigamistega Pühas Vaimus.
Vahel palvetad sa oigamisega.
Hakkad rääkima keeli, mida pole varem kuulnud.
See viib sind teisele tasemele.
Saad sel hetkel palvetada sügavate haavade ja valu pärast.
Kas oled kunagi saanud haavata?
Sellepärast on meil vaja võõraid keeli.
Püha Vaim teenib sind ja tervendab su haavad,
kohad, kust oled niivõrd lõhki kistud.
Püha Vaim teeb eestpalvet
võõraste keelte läbi ning hakkab su südant tervendama.
Jeesus on meie murtud südame tervendaja.
Keelte ja oigamise läbi saame minna sündmusteni,
mis juhtusid lapsepõlves ja põlvkondi enne seda.
Me tõstame need asjad Isa ette.
Isa tervendab meie hinge.
Isa vabastab tervenemise meie üle.
Ta annab meile oma armastuse ja kaastunde
ning teenib meie südameid tervendab need.
Lõpetuseks loeme 1. Korintlastele 12:5-9.
"ja teenimisviisides on erinevusi, aga Issand on seesama
ja väeavaldustes on erinevusi, aga Jumal on seesama,
kes teeb kõike kõiges.
Aga igaühele antakse Vaimu avaldus ühiseks kasuks.
Nii antakse ühele Vaimu kaudu tarkusesõna,
teisele aga tunnetuse sõna sellesama Vaimu poolt;
ühele usku sessamas Vaimus,
teisele aga tervendamise armuande ikka samas Vaimus;
ühele väge imetegudeks, teisele prohvetlikku kuulutamist
kolmandale võimet eristada vaime; ühele mitmesuguseid võõraid keeli.
teisele aga keelte tõlgendamist.
Aga kõike seda teeb üks ja sama Vaim,
jagades igaühele eriosa, nõnda nagu tema tahab."
Paljud ei räägi keeltes
ega arva, et seda peaks tegema, kuna selleks peaks olema tõlgitseja.
Siin räägitakse kahest eri annist.
Esiteks, mitmesuguste keelte and.
Teiseks, keelte tõlgitsemine.
Need on kaks erinevat andi.
Paulus ei rääkinud andide puhul meie isiklikust palvekeelest.
Ta rääkis üldiselt eri keelte andidest.
Räägin sulle neljast erinevast keelte kategooriast.
Kui mõistad, et on neli eri tüüpi keeli, saad sellest kõigest aru.
1. Sinu isiklik palvekeel.
1. Korintlastele 14:4.
"Kes keeli räägib, ehitab iseennast,
prohvetlikult kõneleja ehitab aga kogudust."
See on keel, mis ehitab sind üles ning laeb su akusid.
Kõik peavad saama üles ehitatud.
Lisaks räägib ta prohvetlikust keelest.
Su isiklik palvekeel ehitab sind üles vaimus.
Kui Jeesus ütles Markuse 16:15-18,
et need, kes usuvad, räägivad uusi keeli,
mõtles Ta, et iga usklik räägib isiklikus palvekeeles.
Paulus ütleb, et ega kõik prohveteeri ega kõik räägi (prohvetlikus) keeles.
Õige.
Ta rääkis ka üldistest keeltest, mis on kogu kogudusel.
Teiseks, prohvetlikud keeled koguduse jaoks.
Need on teistsugused keeled.
Nt Püha Vaim liigub koguduses ja kõik ülistavad Jumalat
ning äkitselt hakkavad kõik rääkima keeltes.
Järsku tekib paus ja keegi ei saa palvetada.
Kogudus jääb vait.
Järsku hakkab rääkima üks inimene, kellel on prohvetlike keelte and.
Ta hakkab palvetama teistsuguses keeles.
Kõik on ümber vaikne.
See on prohvetlik keel, mis on koguduse jaoks.
Kui Jumal annab kogudusele sõnumi, annab ta ka tõlgitsuse.
Paulus ütles, et kui kuuled seda keelt, peab keegi seda sõnumit tõlgitsema.
Kuidas võib keegi sellest aru saada?
Kui uskmatu kuuleb sellist keelt, kuidas ta teab selle tähendust?
Sel juhul peab olema tõlgitseja.
Issand ütleb: "Mu rahvas, armastan teid!
Ärge kartke, sest olen teiega.
Ma trööstin teid.
Seiske usus, sest Ma ei jäta teid iial."
See on teine keelte liik.
Need on prohvetlikud keeled, mida on vaja tõlgitseda.
1. Korintlastele 14:1-15.
Rääkisime sügava eestpalve keeltest.
Roomlastele 8:26.
Kui me ei tea, kuidas palvetada, tuleb Vaim meile appi.
Vaim palvetab ägamistega.
Mõnikord oleme nii haavatud, et vajame sellist palvekeelt.
Need on sügavaks eestpalveks.
Lõpuks on keeled, mis on tunnustäheks uskmatuile.
See juhtus nelipühapäeval.
Teatud tüüpi keel on tunnustäheks uskmatutele.
Mõned ütlevad, et enam ei peaks keeltes rääkima,
sest keegi ei räägi enam sellistes vaimukeeltes.
See juhtus apostlite ajal.
Need keeled olid ühed keeled neljast erinevast kategooriast.
Need keeled olid tunnustäheks uskmatuile.
Näiteks, kui räägin keeltes,
võib seda kuulda keegi nt Roomast ja ütleb, et räägin itaalia keeles.
"Räägin lihtsalt vaimukeeltes."
"Ei, see on itaalia keel."
See juhtus, kui olin kord oma vaimse ema laagris Virginias.
20 aasta eest oli minus igatsus reisida maailma eri rahvaste hulka.
Vaatasin riigilippe ja palusin Jumalat, et saaksin minna eri rahvaste juurde.
Rääkisin keeltes.
Äkki hakkasin imelikult rääkima.
Hakkasin rääkima mandariini keelt.
Olin hämmastunud hiina keelest.
Mu kõrval seisis mees, kes oli pärit Hiinast.
Ta ütles: "Ma ei teadnud, et oskad mandariini keelt."
"Mida?" vastasin.
"Ma ei teadnud, et oskad rääkida mandariini keeles."
Vastasin, et ma ei usu seda isegi.
Ta ütles, et rääkisin Jumala imelistest tegudest.
Seda on juhtunud veel, kui olen olnud teise rahva keskel.
Püha Vaim saab seda vastavalt oma soovile teha.
Mind on kuuldud vaimukeeltes
rääkimas heebrea ja paljudes teistes keeltes.
See on tunnustäht uskmatuile, et Jeesus on Isand
ja Ta on elus, armastab ning hoolib neist.
Ta tahab sirutuda nendeni au evangeeliumiga.
Need on erinevad keeled.
Armsad, ükskõik, mis keel see on, see ehitab meid üles.
Kõik keeled on Jumala käest.
Piiblis öeldakse, et räägime Temale.
Ükskõik, mis keel see on, peame tegutsema vaimuandides.
Kiitus Jumalale!
Tänan Sind, Jeesus!
Praegusel ajal me
peame teadma Jumala tahet ja olema tugevad vaimus
ning saada sisemiselt tugevaks, et võita ära kiusatused.
Palveta minuga koos, kui sa ei tunne Jeesust.
Esmane ja tähtsaim samm on õppida tundma Jeesust.
Jeesus suri su eest ristil üle 2000 aasta tagasi.
Tema haavade läbi oled sa tervendatud.
Ta võttis ristil enda peale su haigused ja patu.
Ta armastab sind nii palju.
Jeesus tuleb su südamesse,
kui palud selle palve ning tahad tõesti teda tunda.
Ta on ühe palve kaugusel.
Issand Jeesus, ma ei tunne Sind, aga tahan tunda.
Anna mulle andeks kõik mu patud.
Pese mind puhtaks oma verega.
Avan oma südame ukse ja kutsun su sisse.
Jeesus, päästa mind!
Ole mu Issand ja Päästja.
Täida mind Püha Vaimuga.
Anna mulle võõrad keeled.
Kasuta mind oma auks.
Ma elan sulle kõik oma elupäevad.
Kui sa palusid seda,
siis sa oled usklik ja kuulud Jumala perekonda.
Selle alusel võid praegu võtta vastu Püha Vaimu ristimise.
Kõik, kes tahavad täituda väega,
ma loen kolmeni, hakake usus rääkima keeli.
Püha Vaim on sinu juures.
Pole vahemaad sinu ja Tema vahel.
Isa, palun kõikide eest, kes tahavad ristitud saada.
Palun, et kui nad avavad suu, ning hakkavad rääkima
võõraid silpe ja fraase, siis nad räägivad keeltes.
Mitte nende omas keeles vaid usu läbi.
Täida nende suu ja nad hakkavad rääkima keeltes.
Räägi minuga koos!
Tänan Sind, Isa, et ristid inimesi läbi televisiooni Püha Vaimuga.
Tänan, et ristid Püha Vaimuga inimesi kogu maailmas,
kui nad on usus välja astunud ning hakanud rääkima.
Isa, tänan, et täidad nad oma väe ja auga.
Inimesed on Sulle lähedal, sest nad on täidetud Vaimuga.
Las nad elavad sulle lähedal ning ülendavad Su nime.
Saagu nad aru Sinu tahtest, sest sa annad neile tarkust.
Olgu nad selles ajas vaimus tugevad.
Kasuta neid oma au jaoks, Jeesuse nimel!
Jumal õnnistagu sind!
Jäänud on veel üks saade teemal "Võidukas palve".
Ära jää ilma!
TERVENEMINE KUULUB SINULE
TV7 on edastanud sõnumi päästest ja tervenemisest
tuhandetele Soomes, Rootsis, Eestis ja üle maailma.
Kui saade on sind puudutanud, on sul võimalus midagi teha.
Selleks võid helistada annetustelefonil 900 1777.
Kui soovid teha pangaülekannet, on selleks vastav info peagi ekraanil.
TV7 arvelduskontod: Swedbank EE052200221048388411 SEB EE441010220109461019 Saaja: Taevas TV7
Tõlge: Ülle Berg